මේ දක්වා අදාළ සංගමයේ ත්‍රිරෝද රථ පළමු කිලෝමීටරය සඳහා රුපියල් 50ක මුදලක් අය කළ අතර, නව මිල ගණන් යටතේ පළමු කිලෝමීටරයට රුපියල් 60ක් අය කිරීමට සිදුවන බවයි ඔහු වැඩිදුරටත් සඳහන් කළේ.කෙසේ වෙතත්, ජාතික ඒකාබද්ධ ත්‍රිරෝද රථ රියදුරන්ගේ සහ කර්මාන්තකරුවන්ගේ සංගමයේ ලේකම් රෝහණ පෙරේරා හිරු ප්‍රවෘත්ති අංශයට අදහස් දක්වමින් ප්‍රකාශ කළේ තම සංගමයේ ත්‍රිරෝද රථ ගාස්තු මිල ඉහළ දැමීමක් සිදුකිරීමට බලාපොරොත්තු නොවන බවයි.එමෙන්ම, තම සංගමය ද ත්‍රිරෝද රථ ගාස්තු ඉහළ දැමීමට බලාපොරොත්තු නොවන බව සමස්ත ලංකා ත්‍රීරෝද රථ රියදුරන්ගේ සහ හිමිකරුවන්ගේ සංගමයේ සභාපති සුදිල් ජයරුක් හිරු ප්‍රවෘත්ති අංශය කළ විමසීමකදී කියා සිටියා.